Na podlagi prvega odstavka 93. člena in prvega odstavka 94. člena Zakona o uresničevanju javnega interesa za kulturo (Uradni list Republike Slovenije, št. 77/07 – uradno prečiščeno besedilo, 56/08, 4/10, 20/11, 111/13 68/16, 61/17 in 21/18-ZNOrg; v nadaljnjem besedilu: ZUJIK), 18. člena Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/2010 in 62/16; v nadaljnjem besedilu: Pravilnik), Zakona o izvrševanju proračunov Republike Slovenije za leti 2020 in 2021 (Uradni list RS, št.      ; v nadaljnjem besedilu: ZIPRS2021) in odločbe ministra št.       z dne

sklepata

**Republika Slovenija, Ministrstvo za kulturo, Maistrova 10, Ljubljana**, ki ga zastopa minister mag. Zoran Poznič (v nadaljevanju: financer)

in

**,** davčna številka:      , transakcijski račun št.:      , ki ga zastopa       (v nadaljevanju: izvajalec),

**POGODBO št. št. 3340-20-117**

**o (so)financiranju in izvedbi kulturnega projekta v letu 2020**

1. **člen**

(1) Pogodbeni stranki se sporazumeta, da bo izvajalec na osnovi te pogodbe izvedel kulturni projektz naslovom (v nadaljevanju: projekt),financer pa bo projekt sofinanciral iz sredstev državnega proračuna za leto 2020 s proračunske postavke 131117 (kulturna dejavnost romske skupnosti) v skupni višini **,00 EUR.**

(2) Projekt in obseg sredstev za izvedbo projekta sta dogovorjena na podlagi presoje vloge št.      , prispele na Javni razpis za izbor kulturnih projektov na področju romske skupnosti v Republiki Sloveniji za leto 2020 (oznaka JPR-Romi-2020), ki je bil dne 25.10.2019 objavljen na spletnih straneh Ministrstva za kulturo, obvestilo o objavi JPR-Romi-2020 pa je bilo objavljeno v Uradnem listu št. dne 25.10.2019, strokovne presoje Strokovne komisije za kulturno dejavnost posebnih skupin v RS (v nadaljevanju: strokovna komisija) na sejah       ter odločbe ministra št.       z dne      .

1. **člen**

Finančna sredstva se dodelijo z namenom, da se uresničijo cilji razpisa: ohranjanje in promocija kulture in identitete romske skupnosti, spodbujanje kakovostne kulturne ustvarjalnosti pripadnikov romske skupnosti ter višja raven varovanja kulturnih pravic v okviru deklariranih človekovih pravic.

**3. člen**

(1) Izvajalec se zaveže, da bo kulturni projekt izvedel do konca leta 2020. Pravočasna izpolnitev je bistvena sestavina te pogodbe.

(2) Rok dokončanja projekta se lahko zaradi objektivnih razlogov pred potekom določenega roka s pisnim aneksom podaljša največ za eno (1) leto od dneva, ko se je iztekel redni pogodbeni rok za dokončanje projekta. Kot objektivni razlog se šteje samo tisti razlog, na nastanek katerega izvajalec ni mogel vplivati, oz. razlogi višje sile (poplava, potres, požar, dolgotrajna nenadna bolezen ipd.). Izvajalec mora podati utemeljeno prošnjo za podaljšanje roka dokončanja v pisni obliki najmanj petnajst (15) dni pred iztekom pogodbeno predvidenega roka.

**4. člen**

(1) Dodeljena sredstva iz 1. člena pogodbe morajo biti porabljena v proračunskem letu 2020 ter bodo izplačana ob upoštevanju plačilnih rokov, kot jih določa ZIPRS2021.

(2) Izvajalec odgovarja financerju za ustrezno in pravočasno dokončanje financiranega projekta, prav tako pa tudi za morebitno škodo, ki utegne nastati financerju zaradi neustrezno ali nepravočasno dokončanega projekta. V primeru nastopa izvajalčeve zamude je ta dolžan za vsak dan zamude plačati financerju pogodbeno kazen v višini 0,5 % sredstev, ki jih na podlagi te pogodbe zagotavlja financer.

(3) V primeru, da izvajalec pridobi javna sredstva za projekt tudi od drugega javnega financerja, mora o tem v 30 dneh obvestiti Ministrstvo za kulturo.

**5. člen**

(1) Financer bo sredstva za izvedbo projekta na podlagi te pogodbe nakazal v enem (1) obroku, in sicer 30. dan po prejemu podpisanega, datiranega in žigosanega popolnega zahtevka za izplačilo na originalnem obrazcu ministrstva, ki obsega:

1. opredelitev zneska za izplačilo,

2. finančno poročilo o izvedenem projektu (obračun),

3. kopije ustrezne obračunske dokumentacije upravičenih stroškov, ki pokrivajo pogodbeni znesek (poraba dodeljenih finančnih sredstev) ter potrdila oz. dokazila, da je bila ta dokumentacija plačana,

4. izjava, da so posredovane kopije enake originalom, ki jih mora izvajalec hraniti na svojem sedežu,

5. izjava o izvedbi projekta, ki vsebuje informacijo o času in kraju izvedbe projekta,

6. izjava podpisnika o namenski, zakoniti in gospodarni porabi sredstev,

7. vsebinsko poročilo o izvedenem projektu.

(2) Obračun vsebuje specifikacijo vseh vrst odhodkov in prihodkov.

(3) Izvajalec mora priložiti vso finančno dokumentacijo (kopije) za izvedbo projekta v delu, ki se nanaša na sofinanciran delež financerja. V kolikor te dokumentacije ne bo priložil, bo znesek nakazila financerja nižji za znesek manjkajoče dokumentacije.

(4) Prav tako mora izvajalec posredovati tudi potrdila oz. dokazila, da je bila posredovana finančna dokumentacija plačana. V kolikor izvajalec teh potrdil ne bo priložil ob zahtevku, jih je dolžan posredovati čim prej, najkasneje v petih (5) dneh od dneva plačila.

(5) K zahtevku izvajalec priloži le kopije finančne dokumentacije in potrdil o plačilu, ki morajo biti enaki originalom – originale pa mora izvajalec hraniti na sedežu. Izvajalec z izjavo jamči, da so posredovane kopije enake originalom, ki jih hrani na svojem sedežu. Kopije finančne dokumentacije in potrdila naj bodo oštevilčene kot priloge k obračunu.

(6) Vsebinsko poročilo mora biti skladno z metodologijo, ki jo pripravi strokovna služba financerja in je del obrazca zahtevka ministrstva.

(7) Listine iz prvega odstavka tega člena mora izvajalec predložiti financerju najkasneje do 15. 11. 2020. V nasprotnem primeru se šteje, da je izvajalec odstopil od zahtevka za sofinanciranje po tej pogodbi, razen če izkaže, da so za to podani utemeljeni ter objektivni razlogi, na katere izvajalec kot dober strokovnjak ni mogel vplivati.

(8) V primeru, da izvajalec projekta do roka iz prejšnjega odstavka tega člena pogodbe še ni izvedel, ga lahko izjemoma izvede po tem roku, vendar najkasneje do konca leta 2020. V tem primeru lahko vsebinsko poročilo, skladno z metodologijo, ter končno finančno poročilo oz. obračun financerju posreduje naknadno, vendar najkasneje v 15. dneh po izvedbi projekta, pri zahtevku pa posreduje le delno finančno in vsebinsko poročilo.

(9) Financer bo sredstva nakazal na transakcijski račun izvajalca št.      , odprt pri       .

(10) Izvajalec lahko črpa finančna sredstva po tej pogodbi v proračunskem letu 2020.

1. **člen**

(1) Financer bo za namene izvedbe projekta, doseganja ciljev financiranja ter nadzora nad zakonito, smotrno in gospodarno uporabo dodeljenih proračunskih sredstev opravljal vsebinski in finančni nadzor nad izvajanjem projekta. Financer bo spremljal uresničevanje ciljev iz 2. člena te pogodbe po naslednjih kriterijih:

– uspešnost (skladnost z opredeljenimi cilji),

– učinkovitost (razmerje med vložkom in učinkom) in

– primernost (glede na izražene kulturne potrebe).

(2) Na zahtevo financerja mora izvajalec v roku, ki ga določi financer, posredovati financerju vso dokumentacijo (finančno, pravno, vsebinsko) o izvedbi projekta. Pa tudi sicer je dolžan sodelovati s financerjem in se odzivati na njegove zahteve po dokumentaciji in pojasnilih.

(3) Pogodbeni stranki sta soglasni, da lahko financer v primeru kršitve sodelovalne dolžnosti izvajalca (kot v primeru molka, ko se zahteva od njega pojasnilo ali dokumentacija) ustavi izplačilo po tej pogodbi ali jo celo razveže in zahteva vrnitev že plačanih sredstev skupaj s pripadajočimi zakonskimi zamudnimi obrestmi od dneva prejema sredstev dalje.

(4) Izvajalec mora hraniti vso dokumentacijo o izvedbi projekta najmanj pet (5) let po njegovem dokončanju.

(5) Skrbnik pogodbe s strani financerja lahko po potrebi zahteva od izvajalca dodatna pojasnila in dokazila, ki so povezana s predmetom pogodbe, ter pregleduje relevantno dokumentacijo izvajalca, v prostorih Ministrstva za kulturo ali na sedežu izvajalca.

(6) Izvajalec je dolžan obvestiti financerja o spremembi okoliščin, ki utegnejo vplivati na izpolnitev njegovih pogodbenih obveznosti, v pogodbeno določenem roku po nastanku spremembe oziroma, ko je za spremembo izvedel.

1. **člen**

Kot skrbnika pogodbe sta določena

- Marjeta Preželj s strani financerja in

-      s strani izvajalca.

1. **člen**

(1) Izvajalec lahko uporabi prejeta sredstva le za namen, določen s to pogodbo.

(2) Upravičeni stroškiza sofinanciranje s strani ministrstva so tisti, ki:

- so nujno potrebni za uspešno izvedbo projekta in so vezani na izvedbo projekta,

- niso del redne dejavnosti organizacije oz. posameznika,

- so opredeljeni v prijavi prijavitelja,

- so skladni z načeli dobrega finančnega poslovanja, zlasti glede cenovne primernosti in stroškovne učinkovitosti,

- so oz. bodo dejansko nastali in izplačani v letu 2020,

- so oz. bodo prepoznavni in preverljivi,

- so oz. bodo podprti z dokazili (računi, pogodbe, potrdila o izvedenih plačilih in druga obračunska dokumentacija),

- niso in ne bodo istočasno financirani od drugih sofinancerjev projekta.

1. **člen**

(1) V primeru, da izvajalec ugotovi, da v pogodbeno določenem roku ali s predračunsko predvidenimi sredstvi ne bo mogel realizirati dogovorjenega projekta, je o tem dolžan v osmih (8) dneh pisno obvestiti financerja.

(2) Financer lahko odstopi od pogodbe in zahteva vrnitev že izplačanih sredstev skupaj z zakonskimi zamudnimi obrestmi od dneva prejema sredstev dalje v naslednjih primerih:

- v primeru nenamenske, nezakonite in negospodarne uporabe sredstev,

- v primeru neizpolnjevanja pogodbenih obveznosti ali opustitve sodelovalne dolžnosti s financerjem,

- v primeru, da se ugotovi, da izvajalec projekta ne bo mogel dokončati v pogodbeno določenem roku ali s predračunsko predvidenimi sredstvi, pa niso podani razlogi za sklenitev aneksa po tej pogodbi,

- v primeru, če se ugotovi, da je izvajalec projekta pridobil sredstva na podlagi neresničnih in zavajajočih podatkov.

(3) Če so izkazani objektivni razlogi, ki jih izvajalec kot dober strokovnjak ni mogel predvideti, oz. razlogi višje sile, lahko financer pred iztekom te pogodbe z aneksom podaljša rok dokončanja projekta ali določi drugačen način realizacije projekta.

(4) Izvajalec s podpisom pogodbe prevzame tudi odgovornost za prijavljenega partnerja      in morebitne podizvajalce, s katerimi vstopi v pravno razmerje v zvezi z izvedbo projekta. Dodeljenih finančnih sredstev ni mogoče prenesti na partnerja, podizvajalce ali tretje osebe.

1. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za  pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je nična.

1. **člen**

(1) Izvajalec se zaveže, da bo v slovenski in mednarodni javnosti navajal Ministrstvo za kulturo kot sofinancerja projekta iz te pogodbe, financerju pa odgovarja za škodo, ki bi mu nastala zaradi izvajalčeve opustitve iz tega naslova. V primeru objave logotipov sponzorjev oziroma drugih sofinancerjev je dolžan objaviti tudi logotip Ministrstva za kulturo.

(2) Izvajalec soglaša, da financer javno objavi podatke o sofinanciranem projektu izvajalca.

(3) Izvajalec soglaša, da financer lahko zahteva in uporabi vsa dokazila o izvedbi projekta.

1. **člen**

Vsa morebitna nesoglasja bosta pogodbeni stranki reševali sporazumno, v primeru spora pa je pristojno sodišče v Ljubljani.

1. **člen**

Spremembe k pogodbi so veljavne, če so dogovorjene s pisnim dodatkom k pogodbi.

1. **člen**

Ta pogodba začne veljati z dnem podpisa obeh pogodbenih strank pod pogojem, da izvajalec v petnajstih (15) dneh po prejemu te pogodbe v podpis vrne financerju podpisane izvode. Če izvajalec v petnajstih (15) dneh po prejemu te pogodbe ministrstvu ne vrne podpisanih izvodov, niti financerja pisno ne obvesti o razlogih za zamudo posredovanja podpisanih izvodov, se šteje, da pogodba ni sklenjena in da financer ni dolžan izpolniti obveznosti, ki bi zanj izhajale iz te pogodbe in da lahko delež proračunskih sredstev, namenjenih izvajalcu, prenameni drugemu izvajalcu.

1. **člen**

Ta pogodba je sestavljena v 4 (štirih) izvodih, od katerih prejme ministrstvo 3 (tri) izvode, izvajalec pa 1 (en) izvod.

Št. upravne zadeve:

|  |  |
| --- | --- |
| IZVAJALEC: | FINANCER: |
|  | **Ministrstvo za kulturo** |
|  | mag. Zoran Poznič |
|  |  |
| Datum podpisa: | Datum podpisa: |

žig žig